ఎన్‌పీసీఐ లావాదేవీలు 14.54 కోట్లు
ఏడాది కాలంలో 10.4 కోట్లు పెరుగుదల
కోల్‌కతా: నేషనల్‌ పేమెంట్స్‌ కార్పొరేషన్‌ ఆఫ్‌ ఇండియా(ఎన్‌పీసీఐ) దానిలో భాగమైన డిజిటల్‌ యూనిఫైడ్‌ పేమెంట్స్‌ ఇంటర్ఫేస్‌(యూపీఐ) ద్వారా గత నెలలో 145.46 మిలియన్ల(14.54 కోట్లు) లావాదేవీలను జరిగినట్టుగా ఆ సంస్థ వెల్లడించింది.
గతేడాది జనవరిలో కేవలం 41.5 లక్షలతో మొ దలైన లావాదేవీలు డిసెంబర్‌ చివరికల్లా 145.46 మిలియన్ల(14.54 కోట్లు)కు పెరిగాయి. అలాగే ఆర్థిక లావాదేవీల విలువ గతేడాది జనవరిలో కేవ లం 1,568 కోట్ల రూపాయలతో మొదలై డిసెంబర్‌ నాటికి 13,144 కోట్ల రూపాయలకు చేరుకుందని ఎన్‌పీసీఐ అధికారి వెల్లడించారు. గతేడాది జులై నుం చి యూపీఐ లావాదేవీలు విపరీతంగా పెరిగాయి. 11.44 మిలియన్లు(1.14 కోట్లు)గా మొదలై ప్రతి నెలా 100శాతం వృద్ధితో సెప్టెంబర్‌, అక్టోబర్‌ నెలల్లో పెరిగాయి. నవంబర్‌, డిసెంబర్‌ నెలల్లో మాత్రం 40 శాతానికి వృద్ధిరేటు తగ్గినట్టుగా తెలిపారు. అయిన ప్పటికీ యూపీఐ యాప్‌ భీమ్‌(భారత్‌ ఇంటర్‌ఫేస్‌ ఫర్‌ మనీ) ద్వారా ఎన్‌పీసీఐ నిర్వహించిన ఆర్థిక లావాదేవీలు 9మిలియన్ల(90 లక్షలు)కు చేరుకుందని తెలిపారు. 25రూపాయల క్యాష్‌ బ్యాక్‌ ఆఫర్‌ను ప్రకటించడం భీమ్‌ యాప్‌ను ఎక్కువ సంఖ్యలో డౌన్‌ లోడ్‌ చేసుకోవడంలో ఉపయోగపడింది. బ్యాంకులు, ఆర్థిక సంస్థలు కూడా యూపీఐ ద్వారా ఎలాంటి బ్యాంకు వివరాలు అవసరం లేకుండా ఖాతాల నుంచి ప్రత్యక్ష డిజిటల్‌ లావాదేవీలు జరపడానికి ఉపయోగించుకున్నాయి. 2017 డిసెంబర్‌ చివరి నాటికి మొత్తం 67 బ్యాంకులు ఎన్‌పీసీఐకి చెందిన యూపీఐ సేవలు ఉపయోగించుకున్నాయి. యూపీ ఐ ఆధారంగా పనిచేసే యాప్‌లు కూడా కొన్ని బ్యాం కుల ఖాతాలను అనుసంధానం చేయడానికి వినియో గాదారులకు వీలుకల్పిస్తున్నాయి.
మీ స్నేహితులకు రికమెండ్ చెయ్యండి